Са словамі віншавання звярнуўся да прысутных старшыня раённага Савета дэпутатаў Анатоль Шалтанюк. Ён адзначыў, што ветэраны заўсёды былі і будуць для ўсіх прыкладам мужнасці, самаадданай працы, вернасці справе, неабыякавасці і патрыятызму, таму клопат пра іх – наш святы абавязак. Анатоль Вітальевіч падзякаваў за тую работу, якая праводзіцца ў раёне ветэранскім актывам ГА, за ўдзел у грамадска-палітычных кампаніях, патрыятычных акцыях і мерапрыемствах. Ён уручыў Анатолю Старыцкаму сертыфікат на набыццё ноўтбука, а таксама ўзнагароды. Ганаровую грамату раённага Савета дэпутатаў атрымаў былы старшыня раённага савета ветэранаў Васіль Шышчыц, Ганаровую грамату раённага выканаўчага камітэта – кіраўнік раённай арганізацыі Беларускага саюза ветэранаў вайны ў Афганістане Аляксандр Яўстратаў. Лісты падзякі раённага выканаўчага камітэта былі ўручаны ветэрану Вялікай Айчыннай вайны Уладзіміру Саўчуку, старшыням пярвічак Жабінкаўскай дыстанцыі пуці Віталю Гар-дзейчыку і Азяцкага сельсавета Валянціне Федзюковіч.